Verkamannaflokkurinn (Ástralía)

Ástralski verkamannaflokkurinn (e. Australian Labor Party; gjarnan skammstafað ALP) er ástralskur stjórnmálaflokkur sem kennir sig við jafnaðarstefnu. Flokkurinn er aðili að Framfarabandalaginu og var aðili að Alþjóðasambandi jafnaðarmanna frá 1966 til 2014.

Verkamannaflokkurinn rekur uppruna sinn til verkalýðshreyfinga sem stofnaðar voru á tíunda áratugi 19. aldar í nýlendunum sem urðu síðar að ástralska samveldinu, sér í lagi í Nýja-Suður-Wales og Queensland. Það var í Queensland sem Anderson Dawson, leiðtogi verkalýðshreyfinganna í nýlendunni, stofnaði fyrstu ríkisstjórn jafnaðarmanna í sögunni. Sú stjórn var minnihlutastjórn og entist aðeins í eina viku. Stofnun Verkamannaflokksins er miðuð við 8. maí 1901, en þá fundaði „þingflokkur“ þeirra (þ.e. fulltrúar verkamanna á ástralska þinginu) í fyrsta sinn.

Leiðtogar Verkamannaflokksins
Leiðtogar Verkamannaflokksins frá stofnun hans hafa verið:
NafnÁrChris Watson1901–1908Andrew Fisher1908–1915Billy Hughes1915–1916Frank Tudor1916–1922Mathew Charlton1922–1928James Scullin1928–1935John Curtin1935–1945Ben Chifley1945–1951Dr H.V. Evatt1951–1960Arthur Calwell1960–1967Gough Whitlam1967–1977Bill Hayden1977–1983Bob Hawke1983–1991Paul Keating1991–1996Kim Beazley1996–2001Simon Crean2001–2003Mark Latham2003–2005Kim Beazley2005–2006Kevin Rudd2006–2010Julia Gillard2010–2013Kevin Rudd2013 Bill Shorten2013-2019 Anthony Albanese2019–

Tilvísanir

Flokkur:Ástralskir stjórnmálaflokkar
Flokkur:Jafnaðarflokkar